ขอทราบข้อเท็จจริงจากสำนักเทศกิจ ว่าตกลงฝ่ายเทศกิจ แต่ละสำนักงานเขต มีอำนาจจับปรับรถที่ขึ้นมาจอดบนทางเท้าบนถนนของหน่วยงานอื่นในกรุงเทพมหานครไหม ทำไมจึงไม่มีอำนาจ ทั้งที่มันก็ในกรุงเทพมหานครเหมือนกัน ต้องให้ตำรวจมาจับรึ หรือต้องให้เจ้าหน้าที่ของหน่วยงานนั้นมาจับ อย่างเช่น รถสีขาวที่จอดบนทางเท้าถนนราชพฤกษ์ ซึ่งอยู่ในความดูแลของกรมทางหลวงชนบท รบกวนตอบมาให้ชัดๆ ว่า ถ้าประชาชนพบเห็นรถที่จอดบนทางเท้าของถนนเหล่านี้ จะต้องแจ้งไปที่หน่วยงานใดโดยตรง เพราะไม่ค่อยอยากจะให้ส่งต่อไปมา อยากส่งให้ตรงหน่วยงานที่สุด แต่ที่มาสอบทานกับสำนักเทศกิจ ก็เพราะเคยเจอกับตัวเองหลายครั้ง ว่าเจ้าหน้าที่เองเข้าใจผิดก็มี บางครั้ง Copy มาตอบ โดยไม่ได้ตรวจสอบก็มี จึงไม่ทราบว่ามาตรฐาน กฎหมาย ข้อใดระบุว่าเป็นอำนาจหรือไม่เป็นอำนาจของเจ้าหน้าที่ฝ่ายเทศกิจ จะได้เป็นความรู้ และส่งแจ้งเรื่องได้ตรงมากขึ้นต่อไป